চিন-ভারত সম্পর্ক ইতিমধ্যেই তলানিতে ঠেকেছে। এর মধ্যেই হাওয়ায় ভাসছে, চিনা স্মার্টফোন মারফত ভারতীয়দের তথ্য চলে যাচ্ছে চিনে। তাই এবার নড়েচড়ে বসল কেন্দ্রীয় তথ্য ও প্রযুক্তি মন্ত্রক। দেশের ২১টি স্মার্টফোন প্রস্তুতকারক সংস্থাকে সতর্ক করেছে তারা। গত ১৬ অগস্ট কেন্দ্রের তরফ থেকে এই মোবাইল সংস্থাগুলিকে জানানো হয়েছে, মোবাইল তৈরির সময়ে কী ব্যবস্থা নেওয়া হয়, তা কেন্দ্রকে বাধ্যতামূলকভাবে জানাতে হবে। 
এক সর্বভারতীয় সংবাদমাধ্যমে প্রকাশিত খবর অনুযায়ী, সরকারের অনুমান, চিনা স্মার্টফোন ব্যবহারকারীদের থেকেই হাতিয়ে নেওয়া হচ্ছে যাবতীয় তথ্য। তাই ভারতীয় গ্রাহকদের চুরি ঠেকাতেই এবার উদ্যোগ নিচ্ছে কেন্দ্র। সম্প্রতি বিশ্বের অনেক দেশে চিনা সামগ্রী মারফত তথ্য চুরি যাওয়ার গুরুতর অভিযোগ উঠেছে। ভিভো, অপ্পো, জিওমি, জিয়োনি’র মতো একাধিক চিনা স্মার্টফোন ভারতের বাজারে ছেয়ে রয়েছে। তাই সতর্ক থাকতে চাইছে সরকার।

এই বিষয়ে অন্যান্য খবর

স্মার্টফোন নিয়ন্ত্রণ করছে আপনার ব্রেনকে! গবেষণায় নতুন তথ্য
অধিকাংশ স্মার্টফোনই কেন ওয়াটার রেজিস্ট্যান্ট হয় না? অবশেষে কারণ ফাঁস


জানা গিয়েছে, আগামী ২৮ অগস্টের মধ্যে চিনা সংস্থাগুলিকে তাদের নিরাপত্তা সংক্রান্ত যাবতীয় প্রযুক্তি সরকারকে জানাতে হবে। যদি দেখা যায়, চিনা অপারেটিং সিস্টেম কোনও প্রি-ইনস্টলড অ্যাপ বা ডিভাইস মারফত তথ্য বেজিংয়ে পাচার করছে, তাহলে মোটা টাকার ক্ষতিপূরণ দিতে হবে দোষী চিনা সংস্থাকে।
প্রসঙ্গত, কিছুদিন আগেই স্যামসাং স্মার্টফোনের বিরুদ্ধে এই অভিযোগ উঠেছিল। স্যামসং এস ফাইভ মডেলটির মধ্যে দিয়ে ফিঙ্গারপ্রিন্টের তথ্য পাচার হয়ে যাচ্ছিল বলে শোনা গিয়েছিল। তবে বিষয়টি খতিয়ে দেখে ভয়ের কিছু পাননি বিশেষজ্ঞরা।